Nye+bydelsafdelinger


 * Nye bydelsafdelinger**

KBHFF har hidtil haft ét afhentningssted – på Nørrebro. I det kommende år vil foreningen knopskyde med nye afdelinger et eller flere steder i byen. Det er selvsagt positivt, fordi det er med til at udbrede muligheden for at handle økologisk og billigt til nye bydele. Alt materiale omkring etablering af nye fødevarefællesskaber ligger åbent og tilgængeligt på nettet. Der er intet, der forhindrer nogen i at bruge det hele, dele af det eller lade være hvis de ønsker at starte en ny forening. Vi har ikke patent på noget. Når der fødes nye bydelsafdelinger i København vil det til en start være med ”gamle” medlemmer som en del af drivkraften og medlemsgrundlaget. En del medlemmer vil med fordel kunne tilslutte sig de nye bydelsafdelinger, da det rent praktisk vil gøre den ugentlige afhentning lettere. Det vil være hensigtsmæssigt at tage sine tjanser på det lokale afhentningssted. Der vil dermed langsomt begynde at være udgifter (økonomi) forbundet med det enkelte afhentningssted (lokaleindretning mm.). I KBHFF's beslutningsstruktur kan det indpasses på flere måder. Nemmest ved at driftskollektivet nedsætter en arbejdsgruppe for hver butik. For at undgå meget lange møder og for at give plads til forskelligheder er der endvidere mulighed for, at hver ny bydelsafdeling her i København opretter deres eget medlemsmøde, som er knyttet sammen med Nørrebro ved at holde generalforsamling sammen og vælge samme bestyrelse. Det vil sikre, at vi kan beslutte ting sammen når vi hver især synes det er hensigtsmæssigt – og hver for sig når det er ”lokale” anliggender. Økonomisk vil det være smart at hver butik har sin egen medlemsadministration. For **nye** medlemmer foreslår vi derfor at der bliver mulighed for at indmelde sig i en bydelsafdeling efter eget valg og at kontingentet (100 kr.) tilfalder den valgte afdeling. For **gamle** medlemmer der ”flytter” fra Nørrebro til fx Amager foreslår vi, at det kontingent der blev betalt ved indmeldelsen ikke flytter med men at de nye afdelinger støttes af KBHFF med den bistand, de har brug for - praktisk og organisatorisk bistand ved etableringen af den nye bydelsafdeling fra ”de gamle”. Jeg er i tvivl om der så også skal være selvstændig kasserer mm. / Carsten

Kristine: Jeg synes absolut at hver afdeling skal have egen kasserer og egen økonomi. Jeg synes vi skal være økonomisk uafhængige af hinanden. Ellers tror jeg kassererfunktionen bliver alt for stor og økonomien tilsvarende. Jeg synes ikke vi skal skrive at "de nye afdelinger støttes af KBHFF med den bistand, de har brug for..." men at de kan søge udviklingspuljen om økonomisk støtte til opstart (på lige fod med andre projekter). Det indgår som en del af økonomigruppens forslag om "en demokratisk økonomi" at vi ønsker at støtte nye afdelinger økonomisk til en opstart..

Som forslagsstiller: Kollektivgruppen?